Benicio del Toro

Benicio Monserrate Rafael del Toro Sánchez (s. 19. helmikuuta 1967 San Germán) on puertoricolainen Oscar-palkittu näyttelijä. Häntä on luonnehdittu luonnenäyttelijäksi. == Lapsuus ja nuoruus == Del Toron vanhemmat Gustavo ja Fausta olivat molemmat ammatiltaan asianajajia. Hänen äitinsä menehtyi hepatiittiin Benicion ollessa yhdeksänvuotias. Del Toro kävi lapsena katolista koulua Puerto Ricossa ja ollessaan 13-vuotias muutti perheensä mukana Mercesburgiin, Pennsylvaniaan, jossa kävi Mercersburg Academy -nimistä sisäoppilaitosta. Del Toro opiskeli myöhemmin liiketaloutta Kalifornian yliopiston San Diegon kampuksella, mutta siirtyi opiskelemaan näyttelemistä. == Näyttelijänura == Del Toro teki ensimmäisen televisioroolinsa vuonna 1987, jolloin hän vieraili yhdessä televisiosarja Miami Vicen jaksossa, ja ensimmäisen elokuvaroolinsa vuonna 1988 perhekomediassa Big Top Pee-wee. Vuonna 1989 hän esitti Darioa, Bond-konna Franz Sanchezin apuria elokuvassa 007 ja lupa tappaa. Läpimurtoroolinsa del Toro teki vuonna 1995 Bryan Singerin ohjaamassa rikoselokuvassa Epäillyt, jossa hän esitti Fred Fensteriä. Hän sai roolityöstään parhaan miessivuosan Independent Spirit Awardin. Hän sai saman palkinnon myös seuraavana vuonna roolistaan Benny Dalmauna Julian Schnabelin ohjauksessa Basquiat. Vuonna 2001 del Toro sai useita palkintoja, muun muassa parhaan miessivuosan Oscarin, BAFTA-palkinnon ja Golden Globen sekä parhaan miesnäyttelijän Hopeisen karhun suorituksestaan elokuvassa Traffic, jossa hänellä oli huumepoliisi Javier Rodriguezin rooli. Hänestä tuli kolmas Oscarin saanut puertoricolaisnäyttelijä José Ferrerin (Cyrano – miekan sankari) ja Rita Morenon (West Side Story) jälkeen. Hän oli ehdolla sivuosa-Oscarin saajaksi myös vuonna 2004 roolistaan ex-vanki Jack Jordanina elokuvassa 21 grammaa, mutta jäi tuolloin ilman palkintoa. Del Toro esitti Che Guevaraa Steven Soderberghin ohjaamassa kaksiosaisessa elämäkertaelokuvassa Che, joka sai ensi-iltansa vuonna 2008. Hän sai suorituksestaan Cannesin elokuvajuhlien parhaan miesnäyttelijän palkinnon (Prix d'interprétation masculine) vuonna 2008 sekä parhaan miespääosan Goya-palkinnon vuonna 2009. == Yksityiselämä == Del Torolla on elokuussa 2011 syntynyt tytär Kimberly Stewartin kanssa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1988 Big Top Pee-wee Big Top Pee-wee Duke 1989 007 ja lupa tappaa Licence to Kill Dario 1991 China Moon China Moon Lamar Dickey 1991 Indian Runner Indian Runner Miguel 1992 Kolumbus – seikkailijoista suurin Christopher Columbus: The Discovery Alvaro Harana 1993 Nyhjää tyhjästä Money for Nothing Dino Palladino 1993 Kultaiset munat Huevos de oro Bob 1993 Peloton Fearless Manny Rodrigo 1994 Kalavelkoja hollywoodilaisittain Swimming with Sharks Rex 1995 Epäillyt The Usual Suspects Fred Fenster 1996 Basquiat Basquiat Benny Dalmau 1996 The Fan – pelko iskee The Fan Juan Primo 1996 Hautajaiset The Funeral Gaspare Spoglia 1997 Tuhannen taalan tyttö Excess Baggage Vincent Roche 1997 Joyride Joyride López 1998 Pelkoa ja inhoa Las Vegasissa Fear and Loathing in Las Vegas Dr. Gonzo 2000 Snatch – hävyttömät Snatch Frankie Four-Fingers 2000 Tuhon tiellä The Way of the Gun Longbaugh 2000 Traffic Traffic Javier Rodriguez 2001 Kunniasanalla The Pledge Toby Jay Wadenah 2003 Saalistaja The Hunted Aaron Hallam 2003 21 grammaa 21 Grams Jack Jordan 2005 Sin City Sin City Jackie-Boy 2007 Things We Lost in the Fire Things We Lost in the Fire Jerry Sunborne 2008 Che Che Ernesto ”Che” Guevara 2010 The Wolfman The Wolfman Lawrence Talbot 2012 Raakalaiset Savages Lado 2012 Jimmy P. Jimmy P. Jimmy Picard 2013 Thor: The Dark World Thor: The Dark World Taneleer Tivan / Keräilijä (cameo) 2014 Guardians of the Galaxy Guardians of the Galaxy Taneleer Tivan / Keräilijä 2014 Escobar: Paradise Lost Escobar: Paradise Lost Pablo Escobar 2014 Inherent Vice Inherent Vice Sauncho Smilax 2015 A Perfect Day A Perfect Day Mambrú 2015 Sicario Sicario Alejandro Gillick 2015 Pikku prinssi The Little Prince Käärme (ääni) 2017 The Trap The Trap Slim 2017 Star Wars: The Last Jedi Star Wars: The Last Jedi DJ 2018 Avengers: Infinity War Avengers: Infinity War Taneleer Tivan / Keräilijä 2018 Sicario 2: Soldado Sicario: Day of the Soldado Alejandro Gillick 2019 Seikkailija Dora Dora and the Lost City of Gold Swiper (ääni) 2021 No Sudden Move No Sudden Move Ronald Russo 2021 The French Dispatch The French Dispatch Moses Rosenthaler 2023 Reptile Reptile Tom Nichols 2023 == Lähteet == == Aiheesta muualla == * Luokka:Puertoricolaiset näyttelijät Luokka:Yhdysvaltalaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:BAFTA-palkinnon saajat Luokka:SAG-palkinnon saajat Luokka:Vuonna 1967 syntyneet Luokka:Elävät henkilöt Luokka:Seulonnan keskeiset artikkelit